న్యూఢిల్లీ : పెద్ద నోట్ల రద్దు తర్వాత ప్రజలు చేసిన డిపాజిట్లను త్వరలోనే వెల్లడిస్తామని భారతీయ రిజర్వు బ్యాంకు (ఆర్బీఐ) ప్రకటించింది. ముందుగా అన్ని విధాలుగా సరి చూసుకుని, అత్యంత జాగ్రత్తలు పాటిస్తూ ఈ వివరాలను ప్రకటిస్తామని తెలిపింది. ఆర్థిక మంత్రి అరుణ్ జైట్లీతో భేటీ అనంతరం ఆర్బీఐ గవర్నర్ ఉర్జిత్ పటేల్ మాట్లాడుతూ పెద్ద నోట్ల తర్వాత తిరిగి వచ్చిన కరెన్సీ నోట్లపై తాము వెల్లడించవలసిన వివరాలు సరిచూసుకొని చెప్పవలసి ఉంటుందని, సంక్లిష్లమైన అకౌంటింగ్కు అనుగుణంగా ఉండాలని అన్నారు. వేలాది బ్యాంకు శాఖలు, 4000కు పైగా కరెన్సీ ఛెస్ట్లు ఉన్నాయని తెలిపారు. తాము బయటపెట్టే సమాచారం కేవలం అంచనా కాకూడదని చెప్పారు. భౌతికంగానూ, అకౌంటింగ్ దృష్ట్యానూ సరి చూసుకొని చెప్పవలసి ఉంటుందని వివరించారు.గతంలో ఆర్బీఐ వెల్లడించిన వివరాల ప్రకారం 2016 డిసెంబరు 10 నాటికి రూ.12.44 లక్షల కోట్ల విలువైన పాత రూ.500, రూ.1,000 నోట్లు ప్రజల నుంచి తిరిగి వచ్చినట్లు తెలుస్తోంది. 2016 నవంబరు 8 నాటికి చలామణిలో ఉన్న రూ.500 నోట్లు 1,71,650 కాగా, రూ.1,000 నోట్లు 68,580. అంటే పెద్ద నోట్లను రద్దు చేస్తున్నట్లు ప్రకటించినప్పటికి రూ.15.44 లక్షల కోట్లు చలామణిలో ఉంది.
newdhilly : pedda notla raddu tarvaata prajalu chesina depaajitlanu twaralone velladistaamani bhaarateeya rijarvu byaanku (arbi) prakatinchindi. mundugaa anni vidhaalugaa sari chusukuni, atyanta jaagrattalu paatistuu ee vivaraalanu prakatistaamani telipindi. aardhika mantri arun jaitleetho bheti anantaram arbi gavarnar urjit patel maatlaadutuu pedda notla tarvaata tirigi vachina corrensy notlapai taamu velladinchavalasina vivaraalu sarichusukoni cheppavalasi untundani, sanklishlamaina akountingku anugunamgaa undaalani annaru. velaadi byaanku saakhalu, 4000ku paiga corrensy chestlu unnaayani telipaaru. taamu bayatapette samacharam kevalam anchana kaakuudadani cheppaaru. bhoutikamgaanuu, accounting drushtyaanuu sari chusukoni cheppavalasi untundani vivarinchaaru.gatamlo arbi velladinchina vivaraala prakaaram 2016 disembaru 10 naatiki roo.12.44 lakshala kotla viluvaina paata roo.500, roo.1,000 notlu prajala nunchi tirigi vachinatlu telustondi. 2016 navambaru 8 naatiki chalaamanilo unna roo.500 notlu 1,71,650 kaga, roo.1,000 notlu 68,580. ante pedda notlanu raddu chestunnatlu prakatinchinappatiki roo.15.44 lakshala kotlu chalaamanilo undi.